《同阿大野臣斋中夜集围炉三首 其一》
明代·王彦泓

兽炭飘星上绮裘，铜盘光照两莲钩。春灯订约晴难定，夜烛留欢雪渐稠。

问字金钗羞拔俗，退朝玉勒乍偷游。酒边风味载频见，看到颜酡第几瓯。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。